Kan nie kla nieNog nat agter die ore as dit by ouderdom kom, maar nie wanneer dit by boeremusiektalent kom nie. Hulle is reeds gesoute musikante en deesdae dié boeremusiekgroep om mee rekening te hou! 5 Jong manne en ‘n pragtige jonge dame wat Boeremusiek maak en hul eg Suid Afrikaanse kultuur en tradisies uitbou is waarlik iets om op trots te wees. Die Penkoppe Boereorkes is in 2008 gestig en sedertdien kyk nie een van hierdie kinders terug nie. Na drie jaar is die klomp jong musikante nog volstoom besig om hulle droom uit te leef. Die Penkoppe Boereorkes is alombekend in Boeremusiekkringe en tree op regoor Suid Afrika asook Namibie. In 2010 het hierdie Boereorkes die groot toekennings weggeraap voor Suid Afrika se gewildste boeremusiekgroepe. Die Penkoppe was in 2010 die wenners van die Huisgenoot Tempo Toekenning sowel as die Rapport Vonk Afrikaanse Musiektoekenning vir Beste Boeremusiek Album vir hulle vorige CD, Jeug-erfenis. Hierdie is twee toekennings om voorwaar trots op te wees! Die Penkoppe se splinternuwe album, Kan nie kla nie, is pas vrygestel en is propvol boeremusiektreffers. Dit sluit in treffers soos So ry die boere; Bosveld; Loslappie; Fynloop Seties en die titelsnit Kan nie kla nie. (Leo Musiek) Speellys